**Úradná správa č. 7 z 10.09.2020**

**Opatrenie Úradu verejného zdravotníctva Slovenskej republiky od 01.09.2020**

S účinnosťou **od 01. septembra 2020** sa podľa § 48 ods. 4 písm. d) zákona č. 355/2007 Z. z. všetkým fyzickým osobám, fyzickým osobám – podnikateľom a právnickým osobám zakazuje usporadúvať hromadné podujatia športovej, kultúrnej, spoločenskej či inej povahy v exteriéroch v jednom okamihu v počte nad **1000 osôb** alebo v interiéroch v jednom okamihu v počte nad 500 osôb.

**Výnimku** z tohto zákazu majú hromadné podujatia, ktorých všetci účastníci budú v dobe začiatku hromadného podujatia disponovať negatívnym výsledkom testu na ochorenie Covid 19 nie starším ako 12 hodín.

**Pri usporadúvaní hromadných podujatí je potrebné dodržiavať nasledovné povinnosti:**

- vstup a pobyt v mieste hromadného podujatia umožniť **len s prekrytými hornými dýchacími cestami** (napríklad rúško, šál šatka),

- vykonávať častú dezinfekciu priestorov, hlavne dotykových plôch, kľučiek podláh a predmetov,

- hygienické zariadenia musia byť vybavené tekutým mydlom a papierovými utierkami,

- zaistiť pri vstupe do budovy dávkovače na alkoholovú dezinfekciu rúk a dezinfikovať si ruky, resp. zabezpečiť iný adekvátny spôsob dezinfekcie rúk,

- zabezpečiť pri vstupe do budovy oznam o povinnosti, že v prípade vzniku akútneho respiračného ochorenia (napr. horúčka, kašeľ, nádcha, sťažené dýchanie) je osoba povinná zostať v domácej izolácii,

**- zverejniť na viditeľnom mieste oznam s informáciou:**

· ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia,

· zákaz podávania rúk,

· pri účasti na verejnom hromadnom podujatí a pri príchode a odchode z priestorov hromadného podujatia sa odporúča dodržiavanie rozostupov 2 m medzi osobami, to neplatí pre osoby žijúce v spoločnej domácnosti, partnerov, osoby vykonávajúce športovú činnosť, umelcov vykonávajúcich umeleckú činnosť, osoby usadené v hľadisku podujatí, osoby školiace voči osobám školeným, a iné osoby, ak z účelu hromadného podujatia vyplýva, že tento rozostup medzi zúčastnenými osobami nie je možné dodržať,

· v prípade sedenia sa odporúča zabezpečiť sedenie s výnimkou osôb žijúcich v jednej domácnosti tak, že medzi obsadenými miestami ostane jedno miesto neobsadené, pričom sekvenciu obsadenia sedadiel odporúčame v radoch alternovať,

· zabezpečiť dostatočné vetranie priestorov,

· organizátor musí byť v každej chvíli schopný preukázať počet osôb aktuálne sa zúčastňujúcich na hromadnom podujatí,

· podmienky sa príslušne aplikujú aj na hromadné podujatia organizované v exteriéri,

· v prípade hromadných podujatí organizovaných v exteriéri je organizátor povinný vyhradiť priestor hromadného podujatia a vyznačiť jeho vstup a výstup.

**1. Správy TMK**

TMK plánuje uskutočniť v spolupráci s TMK SFZ **školenie trénerov sk. C**. Záujemcovia sa môžu hlásiť na mail obfztv@futbalsfz.sk. Prihlášku nájdete na webstránke ObFZ v časti Tlačivá „Prihláška na školenie pre trénerov“.

**2. Správy sekretariátu**

1. Nové mailové adresy ObFZ Trebišov sú: **obfztv@futbalsfz.sk** a **julius.dusek@futbalsfz.sk**. Mailová adresa obfztv@obfztv.sk je naďalej funkčná.

2. Sekretariát žiada FK VI. a VII. ligy dospelých o **nahlásenie SportNet ID osoby** (napr. kameramana, nie je to podmienka), ktorý bude mať za klub práva vkladať tieto záznamy na server.

Informácie v tvare napr.:

Klub: OFK Biel,

Meno, priezvisko: Samuel Knap,

SportNet ID: 5985848b2f71165821e25134,

zasielajte na mailové adresy : frantisek.ferenc@futbalsfz.sk,

kópia : obfztv@futbalsfz.sk

s predmetom : videozáznam.

**3. Správy ŠTK**

1. ŠTK vyzýva a upozorňuje DZ na **kontrolu dodržiavania opatrení proti Covid-19** a uvedenie zistených skutočností do správy DS.

2. ŠTK dôrazne upozorňuje klubových manažérov FK **na uloženie súpisiek družstiev v ISSF najneskôr 20 minút pred stretnutím**. Po uzatvorení súpisiek už klubový manažér súpisku meniť nemôže (prípadné ďalšie zmeny môže vykonať už iba R stretnutia).

3. ŠTK na základe žiadosti TJ Slavoj Kráľovský Chlmec súhlasí s odohratím stretnutia 2. kola Prípravka sk. C TJ TISA Trakany – TJ Slavoj Kráľovský Chlmec **11.09.2020 (piatok) o 16:00 hod.** – **Kráľovský Chlmec 10 €**.

4. ŠTK na základe žiadosti OFK Biel súhlasí s odohratím stretnutia 2. kola Prípravka sk. C TJ Družstevník Malý Horeš – OFK Biel **11.09.2020 o 18:15 hod. (piatok)** vo Veľkom Horeši – **Biel 10 €**.

5. ŠTK na základe žiadosti OZ TJ Milhostov súhlasí s odohratím stretnutia 7. kola VII.ligy dospelých OZ TJ Milhostov – ŠK Zemplínske Jastrabie v obrátenom poradí, t.j. dňa **11.10.2020 (nedeľa)** o 11:30 hod. **v Zemplínskom Jastrabí** a dňa 18.04.2021 o 13:00 hod. na UT Slavoja Trebišov.

6. ŠTK kontumuje výsledok stretnutia 1. kola Prípravka sk. B TJ ŠM Streda nad Bodrogom – FC Tokaj Tŕňa **3:0 K** (hostia sa na stretnutie nedostavili). Do pozornosti DK.

7. ŠTK berie na vedomie podanie FK TJ Lokomotíva ŠM Michaľany,

8. ŠTK opätovne pripomína **nariadenie** vykonávať **pred stretnutiami mládeže konfrontáciu hráčov** v zmysle čl. 49 SP. Vedúci družstva mládeže spolu s kapitánom skontrolujú jednotlivých hráčov súpera **podľa vytlačenej zápasovej súpisky (s fotkami) z ISSF**. Konfrontácia sa vykonáva spravidla **pred stretnutím, najneskôr v polčasovej prestávke**. (Hráči, ktorí sa nej nezúčastnia, lebo nie sú ešte prítomní, budú konfrontovaní pri striedaní.) Výsledok konfrontácie uvedie rozhodca v zápise o stretnutí v ISSF.

**4. Správy KR**

1. KR dôrazne upozorňuje R na povinnosť vykonať **dôslednú kontrolu hráčov pred nástupom** na stretnutie (ak sú delegovaní dvaja R – rozhodca kontroluje čísla a mená hráčov domácich, asistent rozhodcu hráčov hostí) **podľa vytlačeného zápisu o stretnutí**.

2. KR dôrazne upozorňuje R na povinnosť družstiev vykonať **v stretnutiach mládeže** **konfrontáciu hráčov**. Konfrontácia má byť vykonaná pred stretnutím. **Rozhodca vytlačí zápasovú súpisku (s fotkami) z ISSF a dá ju vedúcim družstiev na kontrolu**. Tí mu následne oznámia výsledok vykonanej konfrontácie. Rozhodcu uvedie jej výsledok do zápisu o stretnutí v ISSF.

3. **Ospravedlnenia**: R Patrik Kiseľ – 12.-13.09.2020, R Martin Cili – 12.-13.09., 19.-20.09.2020

4. KR berie na vedomie **pochvalu od FC Tokaj Tŕňa** na R Blanár D., Begala J. (stretnutie Veľký Horeš - Tŕňa).

**5. Správy DK**

**2020/21-009**  DK trestá 1 stretnutie NEPO: Podraný D. (1397232), Parchovany od 7.9.2020 + poplatok 5 € (DP čl.45/2a),

**2020/21-010**  DK trestá 3 stretnutia NEPO: Koribanič M. (1264920), Kysta od 7.9.2020 + poplatok 10 € (DP čl.48/2a),

**2020/21-011**  DK trestá 1 stretnutie NEPO: Bojza F. (1433305), V. Trakany od 7.9.2020 + poplatok 10 € (DP čl.45/2a),

**2020/21-012**  DK trestá 4 stretnutia NEPO: Naď M. (1274509), Veľaty od 7.9.2020 + poplatok 10 € (DP čl.49/2a),

**2020/21-013** DK trestá na 1 stretnutie NEPO: Topoľovský P. (1207237), Parchovany od 7.9.2020 + poplatok 10 € (DP čl.37/4),

**2020/21-014** DK pozastavuje výkon činnosti do vyriešenia prípadu hráčovi Kornecký V. (1139635) ohľadom zápasu Parchovany - Kuzmice od 7.9.2020 + poplatok 10 €,

**2020/21-015**  DK trestá FK Tŕňa finančnou pokutou 50+5 €, rozpis ObFZ TV A6a ( Streda n/B-Tŕňa /U11),

**2020/21-016** DK na základe vzhliadnutia videozáznamu zo zápasu Veľký Horeš – Tŕňa trestá na 2 stretnutia NEPO: Kazai C. (1068587), V. Horeš od 7.9.2020 + poplatok 10 € (DP čl.48/2a),

**2020/21-017** DK predvoláva na svoje zasadnutie dňa 17.09.2020 (ŠT) o 16:00 hod. hlavného usporiadateľa, kapitána D + H, vedúceho mužstva D + H, hráča Kornecký V. (Parchovany) a delegované osoby ohľadom zápasu TJ Družstevník Parchovany – ŠK Kuzmice.

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP) sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP)**